Estadio Ramón Sánchez Pizjuán

Estadio Ramón Sánchez Pizjuán este un stadion de fotbal din Sevilla, Spania.Este stadionul unde a avut loc finala Cupei Campionilor Europeni din 1986 dintre Steaua București și FC Barcelona, dar și locul unde s-a jucat semifinala Campionatului Mondial de Fotbal din 1982 dintre Franța și Germania. Pe acest stadion Spania nu a pierdut nici un meci internațional. Stadionul este poreclit "La Bombonera" (mai bine fiind cunoscut sub această denumire Estadio Alberto J. Armando stadionul celor de la Boca Juniors) sau "La Bombonera de Nervión" deoarece acesta se află în cartierul Nervión. Istorie Proiectul pentru stadionul Ramón Sánchez-Pizjuán a început în 1937, iar în 29 aprilie 1938, presedintele clubului FC Sevilla Ramón Sánchez Pizjuán a semnat achiziționarea stadionului Campo de Nervión, împreună cu 42.000 de metri pătrați de teren care înconjurau stadionul, pentru un total de 429.000 de pesetas. Aceasta avea să se dovedească a fi o afacere inteligentă, deoarece clubul FC Sevilla avea să beneficieze de vânzarea parcelelor din acest teren în următorii cincizeci de ani. Proiectul a demarat abia în 1954, unde echipa FC Sevilla a organizat un concurs de idei pentru construcția noului stadion de fotbal, care a fost câștigat de Manuel Munoz Monasterio, care construise stadioanele Mestalla (1923) și Santiago Bernabeu (1947) cu ani mai devreme. Propunerea arhitectului Manuel Munoz Monasterio consta într-un stadion cu o capacitate de 70.329 de spectatori, care în cele din urmă a fost aprobată de club și municipalitate. Pe 2 decembrie 1956 s-a pus piatra de temelie a construcției Estadio Ramón Sánchez Pizjuán, însă moartea subită a președintelui echipei FC Sevilla, Ramón Sánchez-Pizjuán în 28 octombrie 1956 l-a împiedicat să-și vadă visul realizat. Stadionul a fost finalizat în vara anului 1958 și a fost inaugurat pe 7 septembrie același an, cu un meci amical de fotbal între echipele FC Sevilla și Real Jaén, care s-a încheiat la egalitate, scor 3-3. În anul 1975, sub conducerea lui președintelui Eugenio Montes Cabeza, Estadio Ramón Sánchez Pizjuán a fost finalizat, iar capacitatea stadionului a ajuns la 70.000 de spectatori. În anul 1982 capacitatea stadionului a fost redusă la 66.000 de locuri, datorită organizări Cupei Mondiale de către Spania. Datorită noilor reglementări date de FIFA și UEFA în anii 1990, capacitatea stadionului s-a redus la 43.751 de locuri. Campionatul Mondial de Fotbal 1982 Pe Estadio Ramón Sánchez Pizjuán s-au disputat două partide la Campionatul Mondial de Fotbal 1982. Campionatul Mondial de Fotbal 1982 a fost câștigat de echipa națională a Italiei. Cupa Campionilor Europeni Estadio Ramón Sánchez Pizjuán a fost gazda finalei din Liga Campionilor UEFA în sezonul 1986. Helmut Duckadam a apărat toate cele patru lovituri de la 11 metri în finala Cupei Campionilor Europeni din 1986. Cupa UEFA Estadio Ramón Sánchez Pizjuán a fost gazda finalei din Europa League în sezonul 2022. Supercupa Spaniei Estadio Ramón Sánchez Pizjuán a găzduit prima manșă a finalelor din Supercupa Spaniei în sezonul 2007, 2010, 2016. Echipa Națională de Fotbal a Spaniei Estadio Ramón Sánchez Pizjuán a găzduit douăzeci și cinci de meciuri ale echipei naționale de fotbal a Spaniei. Galerie Referințe